PATRICIA KING Igavene armastus
Tere tulemast, olen Patricia King.
Meil on külas Graham Cooke.
Ta on minu hea sõber ja ka tuntud prohvet.
Suur tänu, et oled meiega.
Räägime olulisest teemast, milleks on stress.
Stressi staadiumis pole kerge olla, kuid vägev on Issanda võitev vägi.
Mitmete meditsiiniajakirjade ja aruannete kohaselt
on stress praegu suurim surmapõhjustaja.
See on paljude surmaga lõppevate haiguste tekitajaks.
Näiteks nagu vähk ja autoimmuunhaigused.
Jumal on andnud sulle tarkust stressist ülesaamise kohta.
Usun tõesti, et stress on enamjaolt sisemine probleem.
Seda ei põhjusta nii väga mingid välised sündmused,
vaid selle põhjustab meie taju selle suhtes, mis toimub.
Näiteks keegi võib öelda, et see naine ajab mind väga vihale
või mu töökoht tekitab minus palju pingeid.
Töökohad ei tekita stressi.
Stressi põhjustab meie arusaam millestki, mis toimub.
Kui näeme midagi negatiivselt on ka meie reaktsioon negatiivne.
Tegelikult keegi ei aja sind vihale.
Sa otsustad vihastada.
Oleksid võinud valida ükskõik millise reaktsiooni -
rõõmu, rahu, armastuse, lahkuse, kuid valisid vihastumise.
Keegi ei sundinud sind, sina ise valisid selle.
Stress tekib, kui laseme olukordadel enda ümber
otsustada, kes oleme või hakkame olema
ja millisena käitume vastavas olukorras.
See on sisemine probleem.
Jeesusega käimise juures on imeline aspekt,
et Ta laseb meil elada meie elu seestpoolt väljapoole.
Seega väline ei saa muutuda sisemiseks,
sest peegeldame seda, kes on Jeesus Kristus meis.
Kristus meie sees - see on millegi imelise ootus.
Imeilus.
Arendasid seda oma elus - seda sisemist rahu.
Aastaid tagasi mäletan, et ütlesid:
"Usun, et minust saab
kõige rahulikum mees maailmas, kuna tunnen rahu Jumalat."
Võin lihtsalt öelda, et ühel päeval ilmus Rahuvürst mu ellu püsivalt.
Issand hakkas mulle õpetama, kuidas elada rahupaigas.
Ta hakkas õpetama rahust.
Isegi aegadel, kui on konflikte ja raskusi,
siis rahu on relvaks.
Hingamine on paik, kus võid elada.
Olemas on Jumala rahu, mis on ülem kui kogu mõistmine.
See kaitseb su mõtteid ja südant.
Rahus ja hingamises elamine on tähendanud minu jaoks,
et mu mõtlemine on muutunud aheldamatuks ja vabaks.
Leian, et hingamine ja rahu on rõõmu kaaslased.
Elades paigas, kus oled rahus,
on võimatu mitte olla õnnelik või rõõmus
või mitte näha oma olukordi nagu Jumal neid näeb.
See on juba iseenesest stressi maandajaks.
Mis on olulisemad punktid, mida saaksid meile edasi anda?
Arvan, et rõõmustamine - tunne rõõmu Jumalast!
Tunne rõõmu oma teekonnast koos Jumalaga.
Oleme kõik Kristuses ja õpime olema rohkem Tema sarnased.
Kui üks Tema nimedest on Imeline, siis kelleks see sind teeb?
Jumala riigis on paik, kus saame praktiseerida
elu maa peal täpselt nii, nagu see on taevas -
ülekülluse, rõõmu, kire, kiituse ja ülistusega.
Jumal otsib ülistajaid.
Üks väike ime, millest Ta meile alati räägib:
rõõmustage alati, tänage kõige eest!
Võimatu olla rõõmus ja samal ajal stressis.
Nad ei saa eksisteerida samaaegselt.
Üks peab kaduma ja sina teed valiku.
Niipea kui valid, muudad oma maailma.
Muudad seda seestpoolt väljapoole.
Seega mis on su sees,
tuleb sinust välja ja võidab olukorra, milles oled või millega võitled.
Olin hiljuti lennujaamas ja minu lend tühistati.
Tahtsin olla kodus teatud ajaks, kuid nii see muidugi ei läinud.
Alguses tundsin stressi enda sees tõusmas.
Olin endast väljas.
Mõtlesin, mis on sellest kasu, kui lendu see ei muuda.
See ei muuda midagi.
Ma lihtsalt valisin rõõmu.
See lihtsalt muutis mu maailma.
Lend oli endiselt tühistatud, kuid mu pettumus kadus.
Mul oli hea aeg, võtsin arvuti, sain tööd tehtud,
kohtusin toredate inimestega, ning jõin head kohvi.
Maailm muutus imetoredaks, selle asemel, et närvis olla.
Mu selja taga oli mees koos naisega, kui saime teada, et lend jääb ära.
Nad lasid ärritusel ennast vallata.
Kõigil tekib kiusatus,
kuid teine asi on lasta sel enda üle võitu saada.
Nad hakkasid vaidlema teenindajaga.
Kõik vaatasid nende vihastumist.
Lõpuks virutas mees rusikaga letile
ja nad kõndisid ära, muutmata oma lendu.
Mõtlesin, et peaaegu kõik nägid seda selles lennujaamas.
Esmalt oli see ilmselt piinlik moment.
See ei muutnud midagi, vaid lõi õnnetu maailma nende ümber.
Nad lõpetasid selle päeva, ja tegelikult oli 1. jaanuar.
Seega alustati uut aastat õnnetult,
kuigi oleks võinud olla rõõm, sõltuvalt oma suhtumisest olukorda.
Selleks on hea põhjus, miks Jaakobus ütleb,
et üldise reeglina - pea kõike rõõmuks.
Näe kõike rõõmsal viisil, sest rõõm on kindel stressi takistaja.
Mul oli ka juhtum lennureisil, kus ilmnes lennu tühistamine.
Kõik olid vihased, 12 inimest mu ees tegid kõike seda.
Nad olid täiesti endast väljas.
Mäletan, et jõudsin leti ette
ja see naine piletikassas oli niivõrd löödud kõigi suhtumisest.
Vaatasin talle otsa ja ütlesin: "Tean, et ma täna lennukile ei saa,
kui on võimalik, palun broneerige uus aeg.
Seisin siin järjekorras, et teid õnnistada.
Teil on kohutav päev.
Tea, et Jumal armastab sind.
Kui lähed täna koju, siis pea meeles üht asja:
keegi ütles sulle midagi lahket Jeesuse kohta -
usun, et Jeesus näeb sind niimoodi."
Oligi kõik.
Ma ei leidnud hotellituba lähemal kui 30 km kaugusel.
Pidin jääma lennujaama, see oli kohutav öö.
Sain lennu tobedal varahommikusel ajal.
Ma aga ei teadnud,
et mees mu selja taga oli äralangenud kristlane.
Ta lihtsalt nägi pealt me vestlust.
Pool aastat hiljem andis keegi talle konverentsi reklaamlehe.
Mina olen kõneleja ja flaieri peal on pilt minust.
Ta mäletab mind lennujaamast
ja ta tuleb konverentsile ning leiab tee tagasi Issanda juurde.
Me lihtsalt kunagi ei tea.
Said rahu oma südamesse just selle valiku tõttu.
Kuna valisid rahu, lõid rahu enda ümber,
mitte ainult enda sees, vaid see teenis teisi su ümber.
Seda naist seal leti taga ja meest järjekorras.
See tegelikult muutis ka teiste maailmad.
Seda sinu valiku tõttu puhata Jumalas.
Sinu suhtumine on õhkkondlik - sa võid muuta keskkonda.
Võid muuta kellegi päeva.
See, mida kannad enda sees, võid edasi anda kellegi teise ellu.
Nemad satuvad sama atmosfääri sisse, mis on sul.
Võid endaga luua rahu keskkonna kõikjal.
Tean, et kui astun ruumi, kus on sada inimest,
võin muuta õhkkonda selles ruumis.
Mäletan, et olin sinuga samal koosolekul..
See oli üks juhtide kogunemine,
sest nõustasid liidreid, nii et see oli erikoosolek.
Sel kogunemisel oli palju vastuolu, segadust ja muutusi.
Seal oli palju arvamusi ja edasi-tagasi vaidlemist.
Seda võis tunda õhustikus,
sest inimeste rahutus loob äreva keskkonna.
Seda oli tunda, kui sisse astusin.
Oled lihtsalt selles ja see keerleb.
Astusid sisse ja ütlesid: "Pean oma rahu leidma praegu."
Astusid sisse, võtsid hetke ning puhkasid Issandas.
Lihtsalt avasid oma käed ja veetsid aega Jumalas.
Kuigi kõik see toimus su ümber, ei astunud sa sellesse sfääri.
Säilitasid oma rahuõhkkonna.
Ma jälgisin seda.
See oli võimas.
See rahustas kogu selle õhkkonna.
Mäletad seda?
Mäletan jah.
See tõesti õnnistas mind.
Ma pole seda unustanud.
Võime tõesti muuta atmosfääri enda ümber.
Muuta negatiivse positiivseks.
Enamuse moodustab kasvõi üks inimene,
kes käib koos Jumalaga. Aamen. - See on alati nii.
Tunnen, et mõned vaatajatest
tunnevad füüsiliselt, kuidas rahu te peale tuleb.
Tunnen Jumala rahu siin stuudios praegu.
Me lihtsalt ei räägi rahust, vaid see on päriselt kohal.
Mõned teist, kui hakkasite saadet vaatama,
olite pinges millegi pärast, nüüd lihtsalt tunnete seda rahu.
See on Issanda ligiolu teid teenimas.
Ta tahab öelda:
"Mitte miski siin elus pole väärt sinu ärevust."
Sinu ärevus ja stress ei muuda ühtki olukorda,
kuid muutuse toovad su rahu ja usaldus Temas.
Mõelge sellest pausil.
Mõtle taevase nutikusega.
Uuenda oma meeled Graham Cooke'i raamatutega.
Muuda oma mõtlemist, vaadates seda taeva vaatevinklist.
"Targalt mõtlemise kunst" - 6 CD õpetust.
"Võites negatiivsuse rahu läbi" - elumuutev õpetus Graham Cooke'lt.
Võta ühendust ekraanil oleval numbril
või külasta internetipoodi: www.xpmedia.com.
Iisraeli reis GODTVga
Tere, olen Patricia King ja lähen Iisraeli GODTV Iisraeli reisiga!
Loodan, et ühined paljude kristlike juhtidega üle maailma.
Külastame Püha maa erinevaid paiku,
palvetame, prohveteerime ja läheme paljudele üritustele.
Reis toimus 2013. aastal.
Tänu oma partneritele...
Saadame meeskondi...
murtute ja lootusetute juurde
meie tänavatel.
Seda teed ka sina, kui oled meie partner.
Hakka meie partneriks! Vaata: xpmedia.com
Graham, nagu näeme, kui oleme pinge all,
siis ilmselgelt tunneme, et mingi olukord on võimatu.
Asjad ei lähe hästi ja sellest ei tule midagi head.
Kas võiksid meile rääkida, mida oled saanud Issandalt.
Kuidas muuta enda ettekujutusi?
Oleme kõik oma ümbritseva keskkonna mõjutajad.
Olgu see siis hea või halb.
Kasvatus loob õpitud käitumise, kuidas end näeme ja kuidas mõtleme.
Omakorda on see seotud sellega, kuidas räägime endast ja olukordadest.
Kõik sellest tulenev negatiivsus on tõeliselt stressi tekitav.
Mulle meeldib pühakirja ja Vaimus käimise juures see,
et kõik Jumala riigis on oma olemuselt positiivne.
Kui loed pühakirja, eriti just Uut testamenti,
siis kõik on seotud Jeesuse persooniga.
Seda me tegelikult edendamegi.
Jumala peaeesmärk on teha meid Tema sarnaseks.
Tema on kõige rahulikum, armastavam,
heldem, lahkem ja humoorikam isik, keda tean.
Rääkisin ühe mehega, kes ütles mulle:
"Mulle ei meeldi enda juures mitte miski."
Ma ei leia enda juures midagi head.
See on üks suhtumine,
mis on pandud tema sisse erinevate eluolukordade läbi.
Ta oli selles päris veendunud.
Seega küsisin temalt: "Milline "mina" seda ütleb?
Kas see on sinu uus või sinu vana mina?
Siis ma lihtsalt tean. Siis saame edasi vestelda."
See tõstatas midagi temas. Ta küsis: "Mida sa mõtled?"
Kui su vana mina on surnud Jeesuses, siis Piibel ütleb,
et võid vana inimese kõrvale jätta, sest Jumal on andnud sulle uue mina.
Mulle tundub, et see, kuidas endast mõtled,
on seotud selle vanaga, mis on juba surnud.
Nii et Jeesuse südames on olemas üks uus sina.
Selle isiksuse ja identiteedi tahab Jumal sulle anda.
See identiteet loob selle, kes sa inimesena oled.
Meil oli sel teemal väga efektiivne vestlus -
vana inimene võrreldes uuega.
Me ei näe vaeva vana kallal, teeme tööd uuega.
See vaatenurk tuleneb sellest uuest sinust -
tõelisest ja ehtsast sinust.
Tahan siinkohal midagi rõhutada.
Me ei näe vaeva vana kallal, vaid teeme tööd uuega.
See on tähtis.
Paljud kristlased üritavad vana parandada.
Seda ei saa parandada - see on surmale määratud.
See suri ristil koos Jeesusega.
See surm on nii ilus, kui seda mõistad.
Kui oled stressis näiteks pinget tekitava suhte pärast,
siis pead mõistma, et see on tegelikult surnud,
sest Kristuses olen elav kõigele heale - see on vägev!
Roomlastele 6:11
annab Jumal meile loa olla surnud patule ja elada Talle.
Jeesus ei surnud lihtsalt meie eest.
Ta suri meiena.
Kui Tema suri ja maeti, siis surime ja maeti ka meid.
Nüüd oleme äratatud uude ellu.
Oleks natuke rumal arvata, et Jumal teeks midagi sellist
vana loomuse kaotamiseks ja siis üritaks seda parandada.
See oleks nagu hauarööv.
Üritada midagi ellu äratada, mille Ta on surnuks kuulutanud.
Miks Ta tahaks selle kallal veel vaeva näha?
Nagu püüaks liikuma panna surnud ihu käsivart.
Liigutad seda üles-alla,
aga see on ikka surnud, ükskõik kui palju seda liigutad.
Jumal ei tegele patuga,
Ta tegeleb õigsuse, rahu ja rõõmuga Pühas Vaimus.
Niivõrd tähtis on seda mõista.
Imeline on mõista, et igas olukorras, kus oleme,
arendame oma tõelist ja ehtsat mina Kristuses.
See teeb iga olukorra põnevaks.
See eemaldab stressi elust.
Sest keegi ei taha neid negatiivseid asju oma ellu.
Milleks neist kinni hoida?
Nii õpid praktiseerima rõõmu ja rahu kui elustiili ja alust,
millega pöörata iga olukord ümber.
Siis ei pöörle elu enam raskuste ümber.
See keskendub sellele, et võtad seisukoha oma "seisudes".
Igas olukorras on meil üks hoiak -
kuidas seisame Issanda ees, mida näeme enda kohta,
kellena näeme Jumalat enda jaoks, mida tunnistame ja kuulutame.
Need on pidepunktid, mis viivad pinged meist eemale.
See eemaldab stressi kui ühe võimaluse,
tuues Issanda headuses ja helduses meid rõõmu ja kiindumuse juurde.
Elu Vaimus - midagi paremat pole!
Kuidas sina arendasid endas selle mõtteviisi muutuse?
Otsuse valida uus hoiak.
Kas see oli distsipliin või tuli see armu läbi?
Usun, et Vaimus ei ole distsipliine.
Seda ka vaimses elus.
Kõik Jumala riigis põhineb rõõmul, meeleheal.
See pole mingi kohustus.
Ma ei pea midagi tegema, et seda saada.
Kõik Jumala riigis põhineb rõõmul, sest Jumal on rõõmustav.
Kui kõik, mida teed, põhineb rõõmul..
Üks, mida kõik inimestena teeme - teeme seda, mis meile meeldib.
Meile meeldib nautida.
Minu jaoks on rõõm ja nauding olla õnnelik ning rahulik.
Rõõm on otsida igas olukorras Jumala kohalolu.
Jumalaga käimise juures meeldib mulle väga,
et iga olukord puudutab suhet Temaga.
Jumal peab kõiges välja paistma.
Iga olukord peegeldab, kuidas Jumal tahab suhestuda minuga.
Samuti, kuidas suhestun Temaga.
See tähendab, et me ei lähe Tema juurde iga probleemiga.
Tema tuleb me juurde järgmise asjaga,
kes Ta meile olla tahab.
Jumal lubab seda oma tarkuses,
mida Ta oma väe läbi võiks hõlpsalt ära hoida.
Kõik puudutab meie suhet Temaga.
See on niivõrd võimas tsitaat.
Jumal lubab oma tarkuses,
mida Ta oma väe läbi võiks hõlpsalt ära hoida.
Kõik puudutab meie suhet Temaga.
Jumal ütleb: "Seda tahan olla selles olukorras sinu jaoks."
Me ei lähe oma probleemiga Jumala juurde,
vaid lähme Ta juurde, öeldes:
"Mul on probleem ja need kõik on osa Tema varustusest."
Iga probleem näitab me identiteeti.
See ütleb meile midagi.
Miks on mul see probleem?
Mida Sa näitad mulle selle läbi?
Kes tahad olla mulle?
Rääkisin ühe naisega, kel oli leukeemia.
Ta küsis: "Kas ma saan terveks?"
Ütlesin: "Ma ei vii läbi sünnitusi, pulmi ega ka matusetalitusi,
kuid ütlen sulle järgmist: "Küsi Isalt, kellena Ta
tahab end sulle ilmutada, kui sul on leukeemia.
Sest see puudutab meie suhet Temaga.
Ära vaata haigust probleemina, kasuta seda kui hüppelava.
Küsi Issandalt: "Kes Sa tahad mulle nüüd olla?"
Kui sellele vastuse saad, tead, kuidas palvetada."
Ta helistas mulle paar päeva hiljem:
"Ma küsisin Issandalt ja nägin unenägu.
Unenäos andis mulle üks 5-aastane poiss teate.
Kui selle avasin, ütles see: "Olen Issand, kes su tervendab."
Ta ütles: "Jumal on mu tervendaja."
Seda Ta tahabki olla su jaoks - sinu tervendaja.
See naine on endiselt meiega.
Vägev!
Jeesus ütles: igavene elu on see, et me tunneme Teda.
See tähendab Teda tunda igas olukorras.
Me ei vaata vaid maisele elule, elame igavikulises perspektiivis.
Mitte aja materiaalses olemuses,
milles on faktid, vaid tõe igaveses sfääris.
See on igavene elu, et tunneme Teda.
Mis tahes on see olukord -
kõige olulisem on see, et tunneme Teda selles olukorras.
Tihti läheme Jumala juurde mehhaaniliselt.
Tahame vastust probleemile.
Funktsionaalsus pole Talle olulisim.
Ta ei taha kohe probleemi lahendada.
Ta tahab sulle näidata, kes Ta sulle on.
Kõik puudutab seda, et mina kasvan suhtes Jumalaga.
Kui selle suhte poole ära lahendan, saab probleemi vastus selgemaks.
Seega meil on suhe Jumalaga just nendes olukordades.
See pole nii, et paneme mündi sisse ja saame soovitu.
See on väga hea.
Tuleme Jumala juurde, sest tahame midagi.
Tahan õnnistust, läbimurret ja vabastust,
Tahan seda ja teist.
Tee seda, tee teist!
Ta tahab meid tunda, et meil oleks see ilus suhe.
Selles on kõik ideaalne, sest Tema on ideaalne.
See on imeline.
Otsetõlge inglise keelsest Piiblist:
"Nagu inimene mõtleb oma südames, selline ta on."
Õpetussõnad 4:23:
"Hoia oma südant enam kui kõike muud,
mida tuleb hoida, sest sellest lähtub elu!"
Kui hoiad oma südant enam kui kõike muud,
siis ärkab ellu kõik, mis on Jumalas.
Sa hoiad Teda, hoiad Tema tõotusi, tõde.
Selle asemel, et valiku tagajärjel põhjustab mingi olukord stressi.
Igas pingerikkas olukorras on alati ka rahu pakkumine.
Inimene on selline, nagu ta oma südames mõtleb.
Kõik oleneb vaatenurgast.
Saate lõpetuseks tahan, et naudiksite Jeesuse armastust.
Tahan, et usuksid Jeesuse armastust.
Jeesuse armastuses ei ole mingit hirmu ega stressi.
Täiuslik armastus ajab kartuse välja.
Sind on kutsutud Tema armastuseks ja kiindumuseks.
Jeesuse Kristuse nimel,
ma käsin kõigel stressil, hirmul ja ärevusel kaduda.
Kutsun esile Kõigeväelise Jumala
täiusliku armastuse, mis täidab sind just praegu.
Sa võid kogeda Tema hingamist ning rõõmu.
Tema meelehead kõik oma elupäevad.
Jumal õnnistagu sind, nägemiseni!
Mõtle taevase tarkusega.
Uuenda oma meeled Graham Cooke'i raamatutega.
Muuda oma mõtlemist, vaadates seda taeva vaatevinklist.
"Targalt mõtlemise kunst" - 6 CD õpetust.
"Võites negatiivsuse rahu läbi" - elumuutev õpetus Graham Cooke'lt.
Võta ühendust ekraanil oleval numbril
või külasta internetipoodi: www.xpmedia.com.
Kolgata ristil rippudes ütles Ta: "See on lõpetatud."
Rahvahulgad andsid elu Jeesusele ning haiged said terveks.
Läbi kogu ajaloo on Jumal külastanud inimest oma tuntava ligioluga.
Issand, need silmad on olnud pimedad
selle tüdruku sünnist saadik.
Jumala au on selle mehe peal, see on Püha Vaimu vägi.
Need Jumala liikumised muutsid selle aja maailma.
Kes paneb pimedad nägema, jalutud kõndima ja kurdid kuulma?
Nad tulevad välja,
midagi on toimumas,
midagi on toimumas.
Selle aasta oktoobris on meil võimalus
praeguse koguduse ajaloos olla esimesed omataoliste hulgas.
Kristuse müsteerium on niivõrd suur.
Me ei suuda iial mõista kõike Temast kuni Ta tuleb ja ilmutab ennast meile.
XP Ministries ja Expected End Ministries
korraldavad telgikoosolekuid.
12 kõnelejat
10 päeva
Üks suur telk
Ta võidab ära pimeduse oma koguduse läbi.
Üritus toimus 2013. aastal.
Kogu põrgu väed
ei peata seda suurt Püha Vaimu väljavalamist.
Tõlge: Riina Karik